ΔΙΚΑΙΟΛΟΓΗΤΙΚΑ ΣΥΝΤΑΞΙΟΔΟΤΗΣΗΣ ΕΚΠΑΙΔΕΥΤΙΚΩΝ

**Έχει προηγηθεί η αίτηση παραίτησης ή η υπεύθυνη δήλωση μέσω του gov.gr που έχει αποσταλεί στην υπηρεσία μας και πρωτοκολληθεί το χρονικό διάστημα από 01-02-2023 έως 13-02-2023**

1. **Αίτηση απονομής** κύριας και επικουρικών συντάξεων και ασφαλιστικής παροχής προς τα ταμεία **σε τέσσερα (4) αντίγραφα και με πρωτότυπη υπογραφή** (υπάρχει συνημμένη στο αρχείο).
2. **Υπεύθυνη δήλωση** στην οποία διαγράφεται ό,τι δεν είναι σωστό στις προτάσεις που περιέχει, σε

**τέσσερα (4) αντίγραφα και με πρωτότυπη υπογραφή** (υπάρχει συνημμένη στο αρχείο).

**\*\*\***Την *Αίτηση Απονομής σύνταξης* και την *Υπεύθυνη Δήλωση*, οι ενδιαφερόμενοι μπορούν να την συμπληρώσουν στην υπηρεσία

1. Φωτοτυπία **Δελτίου Αστυνομικής Ταυτότητας** και των δύο όψεων.
2. Πρόσφατο **Πιστοποιητικό Οικογενειακής Κατάστασης** – να αναγράφονται, εκτός των άλλων, η οικογενειακή μερίδα, η ημερομηνία (κατά περίπτωση) γάμου-θανάτου συζύγου-διαζυγίου, τα παιδιά και η προσωπική τους κατάσταση (έγγαμα, άγαμα). **Σε περίπτωση Διαζυγίου**: Το διαζευκτήριο & Δικαστική απόφαση επιμέλειας παιδιών, αν υπάρχουν ανήλικα τέκνα ή ενήλικα που σπουδάζουν.
3. Έγγραφο αποδεικτικό του **Α.Φ.Μ.** (π.χ. φωτοτυπία τελευταίου εκκαθαριστικού εφορίας)
4. Φωτοτυπία της πρώτης σελίδας **βιβλιαρίου τραπέζης** όπου αναγράφεται ο **ΙΒΑΝ** με πρώτο το όνομα του αιτούντος, στο οποίο θα κατατίθεται η σύνταξη (οποιαδήποτε τράπεζα επιλογής του ενδιαφερόμενου).
5. **Αριθμό Μητρώου ΙΚΑ (Α.Μ.Α.):** υπάρχει πάνω στην καρτέλα των ενσήμων ή μπορεί να αναζητηθεί στον ΕΦΚΑ
6. Για τους άνδρες που έχουν κάνει **εξαγορά της στρατιωτικής θητείας**:

α) η απόφαση εξαγοράς του Γ.Λ.Κ και

β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί σε εξόφληση βεβαίωση του εκκαθαριστή αποδοχών για τον τελευταίο μήνα παρακράτησης

Αν για την εξαγορά δεν έχει εκδοθεί απόφαση/πράξη, να μας ενημερώσετε για τον αριθμό πρωτοκόλλου της αίτησης στο ταμείο, επειδή πρέπει να αναγραφεί στο Δελτίο Ατομικής και Υπηρεσιακής Κατάστασης (ΔΑΥΚ).

1. Πρόσφατη **βεβαίωση σπουδών** για τα παιδιά (μέχρι και το 24ο έτος ηλικίας) από ΑΕΙ ή ΤΕΙ στην οποία να αναφέρονται η ημερομηνία πρώτης εγγραφής και η διάρκεια σπουδών - ή - βεβαίωση φοίτησης στη Β/θμια Εκπ/ση στην περίπτωση που αυτή δεν έχει ολοκληρωθεί (για ενήλικα παιδιά μέχρι και το 19ο έτος ηλικίας).
2. Για όσους συνταξιοδοτούνται με το καθεστώς της διαδοχικής ασφάλισης (πρώτη σχέση εργασίας στο δημόσιο από 1-1-1983 και μετά), για το χρόνο ασφάλισης στο δημόσιο με σχέση εργασίας ιδιωτικού δικαίου ή στον ιδιωτικό τομέα, **να προσκομίζεται εάν υπάρχει βεβαίωση καταμέτρησης ενσήμων από το ΙΚΑ ή άλλο ασφαλιστικό φορέα ή φωτοαντίγραφα των ενσήμων**.
3. Τα παραπάνω δεν αφορούν τους ασφαλισμένους που έχουν έστω και μία μέρα ασφάλισης στο Δημόσιο με οποιαδήποτε σχέση εργασίας μέχρι 31-12-1982, οι οποίοι, αν εξαγόρασαν προϋπηρεσία, θα πρέπει να προσκομίσουν όλα τα αποδεικτικά της εξαγοράς (απόφαση, απόδειξη καταβολής του ποσού). Όσοι προτίθενται να εξαγοράσουν τη συντάξιμη υπηρεσία τους στο ΓΛΚ και στα λοιπά ταμεία το δηλώνουν στην αίτηση απονομής στη θέση της υπεύθυνης δήλωσης.

Δικαιολογητικά εξαγοράς χρόνου συντάξιμης υπηρεσίας στο ΓΛΚ (όπως ιδιωτικός χρόνος ασφάλισης, άδεια άνευ αποδοχών για ανατροφή παιδιού – και για όσους θεμελιώνουν συνταξιοδοτικό δικαίωμα από 1-1-2011: έτη σπουδών, πλασματικός χρόνος παιδιών):

α) η απόφαση εξαγοράς του ΓΛΚ και

β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί η εξόφληση, βεβαίωση του εκκαθαριστή αποδοχών για τον μήνα λήξης παρακράτησης.

Αν για την εξαγορά δεν έχει εκδοθεί απόφαση/πράξη, **να μας ενημερώσετε για τον αριθμό πρωτοκόλλου της αίτησης στο ταμείο**, επειδή πρέπει να αναγραφεί στο Δελτίο Ατομικής και Υπηρεσιακής Κατάστασης (Δ.Α.Υ.Κ.).

1. Δικαιολογητικά για τυχόν **δάνεια** στα οποία να δηλώνεται το ύψος του δανείου, η διάρκειά του, η μηνιαία δόση, το υπόλοιπο οφειλής, η λήξη παρακράτησης.

Η καταβολή της δόσης των δανείων ή η εξόφλησή τους μετά την παραίτηση του εκπαιδευτικού από την υπηρεσία γίνεται κατόπιν συνεννόησης με την αρμόδια υπηρεσία χορήγησης του δανείου.

1. Σε περίπτωση που υπάρχει, **γνωμάτευση Υγειονομικής Επιτροπής** για αναπηρία 67% και άνω του ενδιαφερομένου, ή του/της συζύγου, ή των τέκνων.